b'\n_START_ARTICLE_\nAcanthametropodidae\n_START_SECTION_\nUtseende\n_START_PARAGRAPH_\nDe voksne insektene er forel\xc3\xb8pig ukjente i alle fall for A. pecatonica. De er slanke d\xc3\xb8gnfluer, forvingene er avlange med tett \xc3\xa5renett. Hannen har store fasett\xc3\xb8yne. Bakvingene er forholdsvis store. De har to haletr\xc3\xa5der. Nymfene er kraftige, avlange insekter. Hodet er kraftig med store, litt utst\xc3\xa5ende fasett\xc3\xb8yne. Antennene er tynne og omtrent s\xc3\xa5 lange som hodet. Beina er slanke, h\xc3\xa5rl\xc3\xb8se, og ligner beina til krabber. Bakkroppen har to torneaktige utvekster p\xc3\xa5 ryggen av hvert ledd. Trak\xc3\xa9gjellene er bladformede med lange frynser langs kanten, p\xc3\xa5 det f\xc3\xb8rste paret er frynsene s\xc3\xa5 lange at hele gjellen blir buskformet. Haletr\xc3\xa5dene er nakne.\n_START_SECTION_\nLevevis\n_START_PARAGRAPH_\nNymfene lever i elver med bunn av l\xc3\xb8s sand og grus og er raske, frittsv\xc3\xb8mmende rovdyr som jakter blant annet p\xc3\xa5 fj\xc3\xa6rmygglarver.'